หุ้นไทยซึมปิดบวก0.72จุด
ตลาดหุ้นไทยแกว่งตัวในกรอบแคบๆ ปิดบวก 0.72 จุด ก่อนวันหยุดในเทศกาลคริสต์มาส
24 ธ.ค. 2553

ตลาดหุ้นไทยแกว่งตัวในกรอบแคบๆ ปิดบวก 0.72 จุด ก่อนวันหยุดในเทศกาลคริสต์มาส
ตลาดหุ้นไทยในวันทำการสุดท้ายก่อนวันหยุดในเทศกาลคริสต์มาสของนักลงทุนต่างชาติ แกว่งตัวในกรอบแคบๆ ปิดที่ 1,021.99 จุด เพิ่มขึ้นเล็กน้อย 0.72 จุด หรือ 0.07% หลังจากโดยขึ้นไปสูงสุดที่ 1,024.54 จุด เมื่อช่วงเช้า และต่ำสุดที่ 1,017.93  จุด ในช่วงก่อนปิดตลาด ขณะที่มูลค่าการซื้อขายเบาบาง เหลือเพียง 17,618.15 ล้านบาท 
นายชัย จิระเสวีนุประพันธ์ ผู้จัดการฝ่ายกลยุทธ์การลงทุน บริษัทหลักทรัพย์ (บล.) พัฒนสิน กล่าวว่า วันนี้ตลาดหุ้นไทยเคลื่อนไหวในทิศทางเดียวกับตลาดเอเชีย โดยที่ตลาดเอเชียปิดตลาดดัชนีติดลบเล็กน้อย โดยเป็นผลจากเม็ดเงินลงทุนจากนักลงทุนต่างชาติเริ่มลดลง
"สัปดาห์หน้าต้องรอดูว่า เม็ดเงินลงทุนจะเบาบางลงอีกหรือไม่ เพราะหากนักลงทุนต่างชาติชะลอการลงทุนก็จะทำให้ตลาดเหงียบเหงาแบบนี้อีก" นายชัย กล่าว